Diari Oficial de la Generalitat Valenciana


Sumari del DOGV 5795, del 30-06-2008 (2008/8061)

RESOLUCIÓ de 25 de juny de 2008, del conseller d'Immigració i Ciutadania per la qual es concedixen les ajudes a entitats ciutadanes de la Comunitat Valenciana perquè dissenyen i posen en pràctica fórmules de participació ciutadana dirigides a segments de la població amb més dificultats per a participar per a l'exercici 2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5795

Data del DOGV
:   30-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/8061


Data del document
:   25-06-2008

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * associació
    * ajuda pública
    * societat sense fins de lucre
    * suport econòmic
    * integració social
    * moviment associatiu
    * participació social

RESOLUCIÓ de 25 de juny de 2008, del conseller d'Immigració i Ciutadania per la qual es concedixen les ajudes a entitats ciutadanes de la Comunitat Valenciana perquè dissenyen i posen en pràctica fórmules de participació ciutadana dirigides a segments de la població amb més dificultats per a participar per a l'exercici 2008. [2008/8061]  
Mitjançant una Orde de 19 de desembre de 2007, de la conselleria d'Immigració i Ciutadania es van convocar les ajudes a entitats ciutadanes de la Comunitat Valenciana en l'exercici 2008 perquè dissenyaren i posaren en pràctica fórmules de participació ciutadana dirigides a segments de la població amb més dificultats per a participar, i va ser publicat el preceptiu anunci en el Diari Oficial de la Comunitat Valenciana núm. 5671, de 2 de gener de 2008.  
La comissió avaluadora es va reunir a l'efecte de realitzar l'estudi i la baremació de les sol·licituds presentades, realitzant la corresponent proposta en els termes de l'acta que s'ha estés a l'efecte.  
De conformitat amb l'article 18 de la Llei 38/2003, de 17 de novembre, General de Subvencions, que establix que els òrgans administratius concedents publicaran en el diari oficial corresponent les subvencions concedides amb expressió de la convocatòria, el programa i crèdit pressupostari a què s'imputen, el beneficiari, la quantitat concedida i la finalitat de la subvenció.  
Per això, fent ús de les facultats que em conferix el Decret 101/2007, de 13 de juny, del Consell, pel qual s'aprova el Reglament Orgànic i Funcional de la conselleria d'Immigració i Ciutadania, i de conformitat amb el que establix la base setena de l'annex I de la referida convocatòria, resolc:  
Primer  
Concedir una subvenció a les entitats que apareixen en l'annex I per les quanties i per les actuacions que s'assenyalen a continuació, a càrrec del programa pressupostari 112.90 "Participació ciutadana i xarxes socials", línia de subvenció T7310000.  
Segon  
Denegar les subvencions sol·licitades a les entitats que apareixen en l'annex II, pels motius que s'assenyalen:  
Tercer  
Donar publicitat de les subvencions concedides a les entitats relacionades en el punt primer de la present resolució, en compliment de l'article 18.1 de la Llei 38/2003, de 17 de novembre, General de subvencions.  
Quart  
L'ordenació del pagament de la subvenció a càrrec de la línia T7310000, es realitzarà, d'acord amb els criteris establits en les bases nou i deu de l'Orde de 19 de desembre de 2007, en les quals es determina el sistema de pagament de les subvencions i el termini límit de presentació de la documentació justificativa de la totalitat de la subvenció concedida, establit en el 15 de novembre de 2008.  
Contra esta resolució, que posa fi a la via administrativa, es pot interposar potestativament recurs de reposició davant del mateix òrgan que ha dictat l'acte en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, en la redacció que dóna la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.   
València, 25 de juny de 2008.- El conseller d'Immigració i Ciutadania: Rafael Blasco Castany.  
ANNEX I /ANEXO I  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
ANNEX II  
Associació per a la Lluita contra les Malalties del Renyó Alcer-Turia (1)  
Avalus - Associació Valenciana d'Afectats de Lupus (1)  
Associació de Dones Gitanes del S.XXI (2)  
Federació de la Joventut Gitana de la C.V. (4)  
Associació Valenciana de Dones i Famílies d'Àmbit Rural (1)  
Federació Valenciana d'Estudiants-FAAVEM (2)  
Psicòlegs Sense Fronteres (5)  
Moviment per la Pau, el Desarmament i la Llibertat MPDL (2)  
Associació de Familiars d'Alzheimer de València-AFAV (1)  
Federació Comarcal Unió Democràtica Progressista de Jubilats i Pensionistes de la Costera (4)  
Associació Valenciana Contra la SIDA-Avacos (4)  
Consell de la Joventut CV (3)  
Fundació Famílies Solidàries CV (2)  
Associació de Jubilats i Pensionistes d'Alaquàs (4)  
Comunitat Centre Religiós Islàmic de València (4)  
Moviment Social d'Integració SIN (1)  
Fapa València (4)  
Associació Ucraïna 2000 (6)  
Federació Consell Islàmic Valencià (4)  
Consorci d'Entitats per a l'Acció Integral amb Immigrants-CEPAIM (2)  
Associació Valenciana de Familiars amb Transtorns Alimentaris-AVALCAB (1)  
Associació de Minusvàlids de Benidorm-Asmibe (3)  
Associació Obrint Camí/Diabètics de Pego i Comarca (3)  
Associació Moebius de València (4)  
Associació d'Hemofília CV-ASHECOVA (5)  
Anemone (3)  
Assemblea de Cooperació per la Pau (2)  
AVINENÇA- Associació Valenciana de Custòdia i Gestió Resposable del Territori (4)  
Associació O-DEL AMENTA (2)  
Fundació Central Ciutadana (2)  
Associació Sociocultural i de Cooperació al Desenvolupament per Colòmbia i Iberoamèrica- ACULCO Alacant (10)  
ACULCO València (7)  
Creu Roja Joventut (7)  
Creu Roja Espanyola (7)  
Federació Maranatha d'Associacions Gitanes (8)  
Federació Autonòmica d'Associacions de Dones Gitanes de la C.V (8)  
Associació Xarxa (10)  
Associació de Dones Gitanes Romi (8)  
Jóvens de Moviment Veïnal-JOMOVE (9)  
Associació Juvenil Amali Tumali (8)  
Associació de Veïns, Cultural i de Consumidors de Patraix (9)  
(1) Per no ajustar-se el seu projecte al fi de la convocatòria.  
(2) Per no estar inscrits en el Registre Autonòmic d'Associacions de la Comunitat Valenciana amb anterioritat a l'1 de gener de 2007 (base segona).  
(3) Per presentar la sol·licitud fora del fi de termini de presentació (17 de gener de 2008)  
(4) Per no haver esmenat la documentació requerida.  
(5) Per presentar els documents a esmenar fora de termini.  
(6) Per no trobar-se al corrent de les seues obligacions tributàries amb la Hisenda Estatal.  
(7) Per tindre subscrit un conveni amb la conselleria d'Immigració i Ciutadania l'objecte del qual coincidix en part amb el de l'orde.  
(8) Per existir en esta mateixa direcció general una altra línia d'ajudes pròpia per a la participació del poble gitano que s'ajusta més al projecte presentat.  
(9) Per existir en esta mateixa direcció general una altra línia d'ajudes pròpia per a la participació d'associacions de veïns que s'ajusta més al projecte presentat.  
(10) Per existir en esta mateixa direcció general una altra línia d'ajudes pròpia per a la integració d'immigrants a través del voluntariat que s'ajusta més al projecte presentat.